cyanic-selkie/wikianc huggingface dataset:
Նիկոլայ Յորգենսեն
Կոպենհագեն
2015 թվականի հուլիսի 26-ին Յորգենսենը գոլի և գոլային փոխանցման հեղինակ դարձավ Էսբյերգի դեմ խաղում ։ 2016 թվականի մարտի 3-ին նա խփեց Միդտյուլանի դեմ խաղի միակ գոլը՝ 1-0 հաշվով հաղթանակ պարգևելով Կոպենհագենին ։ Մարտի 13-ին դանիացին գոլի և գոլային փոխանցման հեղինակ դարձավ Օլբորգի դեմ խաղում ։ Ապրիլի 17-ին Յորգենսենը դուբլ ձևակերպեց Բրոնդբյուի դեմ խաղում, իսկ հանդիպումն ավարտվեց 2-0 հաշվով ։ Մայիսի 5-ին նա գոլ խփեց Դանիայի գավաթի Օրհուսի դեմ խաղում ՝ օգնելով Կոպենհագենին հաղթել 2-1 հաշվով և նվաճել գավաթը։ Մայիսի 26-ին՝ Էսբյերգի դեմ խաղում դանիացին դարձավ 2 գոլի և գոլային փոխանցման հեղինակ՝ օգնելով իր թիմին հաղթել 4-1 հաշվով ։ Կոպենհագենի կազմում Յորգենսենը անցկացրեց 137 հանդիպում՝ դառնալով 51 գոլի և 23 գոլային փոխանցման հեղինակ։
Ֆեյենորդ
2016 թվականի ամռանը Յորգենսենը 5 տարվա պայմանագիր կնքեց Ֆեյենորդի հետ ։ Ակումբը նրա համար վճարեց 3․5 միլիոն եվրո  ։ Իր դեբյուտը Ֆեյենորդի կազմում նշեց հուլիսի 31-ին՝ Նիդերլանդների սուպերգավաթի ՊՍՎ Էյնդհովենի դեմ խաղում ։ Առաջին հանդիպումը Էրեդիվիզիում անցկացրեց օգոստոսի 7-ին՝ Գրոնինգենի դեմ խաղում՝ այս խաղում դառնալով գոլի և գոլային փոխանցման հեղինակ ։ Սեպտեմբերի 25-ին՝ Ռոդայի դեմ խաղում Յորգենսենը դարձավ 2 գոլի և գոլային փոխանցման հեղինակ, իսկ հանդիպումն ավարտվեց 5-0 հաշվով ։ 2017 թվականի մարտի 12-ին դանիացին հետ-տրիկ ձևակերպեց ԱԶ Ալկմարի դեմ խաղում՝ այս խաղում դառնալով նաև 2 գոլային փոխանցման հեղինակ և օգնելով իր թիմին հաղթել 5-2 հաշվով ։ 2016-17 մրցաշրջանում Յորգենսենը դարձավ 21 գոլի հեղինակ Էրեդիվիզիում ՝ դառնալով առաջնության լավագույն ռմբարկուն և ընդգրկվելով մրցաշարի խորհրդանշական հավաքականում, իսկ Ֆեյենորդը 1999 թվականից հետո առաջին անգամ հաղթեց Նիդերլանդների առաջնությունը ։
2017 թվականի օգոստոսի 5-ին Յորգենսենը խաղադաշտ դուրս եկավ Նիդերլանդների սուպերգավաթի Վիտեսի դեմ խաղում՝ օգնելով Ֆեյենորդին հաղթել հետխաղյա 11-մետրանոցների հարվածաշարում ։ Դեկտեմբերի 24-ին նա 2 գոլի և գոլային փոխանցման հեղինակ դարձավ Ռոդայի դեմ խաղում ։ 2018 թվականի հունվարի 21-ին Յորգենսենը հեռացվեց խաղադաշտից Այաքսի դեմ խաղում՝ ստանալով երկրորդ դեղին քարտը հանդիպման 58-րդ րոպեին ։ Ապրիլի 22-ին դանիացին գոլի հեղինակ դարձավ Դանիայի գավաթի եզրափակչի ԱԶ Ալկմարի դեմ խաղում ՝ օգնելով Ֆեյենորդին հաղթել 3-0 հաշվով և նվաճել գավաթը ։ 2017-18 մրցաշրջանում Յորգենսենը անցկացրեց 34 հանդիպում բոլոր մրցաշարերում՝ դառնալով 13 գոլի և 3 գոլային փոխանցման հեղինակ ։
Միջազգային կարիերա
Յորգենսենը ներկայացրել է Դանիան տարբեր տարիքային երիտասարդական հավաքականներում։ Իր դեբյուտը Դանիայի ազգային հավաքականում նշեց 2011 թվականի նոյեմբերի 11-ին՝ փոխարինելով Նիկլաս Բենդտներին Շվեդիայի դեմ ընկերական խաղում ։ Առաջին հանդիպումը հավաքականի մեկնարկային կազմում անցկացրեց 2012 թվականի սեպտեմբերի 8-ին՝ Չեխիայի դեմ խաղում ։ Իր առաջին գոլը ազգային հավաքականի կազմում խփեց 2015 թվականի նոյեմբերի 14-ին՝ Շվեդիայի դեմ խաղում ։ 2016 թվականի մարտի 24-ին Յորգենսենը դուբլ ձևակերպեց Իսլանդիայի դեմ ընկերական խաղում ։ Օգոստոսի 31-ին՝ Լիխտենշտայնի դեմ խաղում նա դարձավ 2 գոլի և գոլային փոխանցման հեղինակ՝ օգնելով Դանիային հաղթել 5-0 հաշվով ։
2018 թվականի մայիսին Յորգենսենը ընդգրկվեց Դանիայի՝ աշխարհի առաջնության համար վերջնական կազմում ։ Առաջնությունում նա անցկացրեց 3 հանդիպում ՝ դառնալով գոլային փոխանցման հեղինակ Ավստրալիայի դեմ խաղում  ։ Դանիան դուրս մնաց 1/8 եզրափակչում  ՝ հետխաղյա 11-մետրանոցների հարվածաշարում պարտվելով Խորվաթիային  ։
Ակումբային վիճակագրություն
2018 թվականի օգոստոսի 23-ի դրությամբ
Ակումբային
Կոպենհագեն
Ֆեյենորդ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Ակադեմիսկի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Կայզերսլաուտերնի ֆուտբոլիստներ Կատեգորիա:Կոպենհագենի ֆուտբոլիստներ Կատեգորիա:Ֆեյենորդի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ
Իմաստաբանություն (լեզվաբանություն)
Իմաստաբանություն, սեմանտիկա, նշանակաբանություն (σημανξίκός - նշանակվող), լեզվաբանության բաժին, զբաղվում է լեզվական տարբեր միավորների (ձևույթների, բառերի, քերականական ձևերի և այլն) իմաստների ուսումնասիրությամբ։ Այս իմաստով օգտագործվում է նաև «սեմասիոլոգիա» տերմինը։ Իմաստաբանությունը իբրև լեզվաբանության առանձին բնագավառ հանդես է եկել 19-րդ դարում և երկար ժամանակ սահմանափակվել է բառերի իմաստների ոլորտով։ Այժմ էլ մաստաբանությունը ամենից ավելի ուսումնասիրում է բառիմաստները, դրանց զարգացումն ու փոփոխությունները, կատարում են բառերի դասակարգում ըստ իմաստի, ինչպես և իմաստի ու ձևի փոխհարաբերության՝ տարբերելով հոմանիշ (այդ թվում նույնանիշ և համանիշ), հականիշ, բազմիմաստ, համանուն բառերը։ Ձևաբանության և շարահյուսության մեջ նույնպես կատարվում է հոմանիշ, համանուն, բազմիմաստ քերականական ձևերի և շարահյուսական միավորների տարբերակում։ Զանազանում են համաժամանակյա իմաստաբանություն, որն ուսումնասիրում է մի լեզվի զարգացման սահմանափակ ժամանակահատվածի (սովորաբար՝ ժամանակակից) միավորների իմաստները, և տարժամանակյա (պատմական) իմաստաբանության, որն ուսումնասիրում է մի լեզվի միավորների իմաստային զարգացումը, փոփոխությունները պատմական ավելի մեծ ժամանակաշրջանում։
Երբեմն տարբերում են ստատիկ կամ նկարագրական իմաստաբանություն, որն ուսումնասիրում է լեզվի պատմության որևէ ժամանակահատվածի բառիմաստները, և պատմական կամ էվոլյուցիոն իմաստաբանություն, որն ուսումնասիրում է բառիմաստի պատմական զարգացումը, բառերի իմաստային զարգացումը։ Իմաստանաբանության սկզբնավորումը կապվում է գերմանական բանասեր Կարլ Քրիստիան Ռայզիգի անվան հետ ։
Ծանոթագրություններ
Կատեգորիա:Իմաստաբանություն
Աբու Հասանի մաշիկները (այլ կիրառումներ)
Աբու Հասանի մաշիկները եզրը կարող է վերաբերել․
Մոսես Գոլդբերգ
Մոսես Վոլֆ Գոլդբերգ (Moses Wolf Goldberg, 30 հունիսի, 1905, Ռույիենա - 17 փետրվարի, 1964, Մոնտքլեր), հրեական ծագմամբ էստոնացի քիմիկոս։ 1949 թվականին Լեո Շտերնբախի հետ համատեղ մշակել է բիոտինի սինթեզման գործընթացը։
Կենսագրություն
Մոսես Վուլֆ Գոլդբերգը ծնվել է 1905 թվականի հունիսի 30-ին Լատվիայի Ռույիենա քաղաքում։ Նրա ծնունդից կարճ ժամանակ անց ընտանիքը տեղափոխվում է Էստոնիայի Վիռու քաղաք։ Գոլդբերգը Տարտուում ավարտել է գերմանական դպրոց, իսկ 1923-1924 թվականներին սովորել է Տարտուի համալսարանում ։ Հետագայում կրթությունը շարունակել է Ցյուրիխի Շվեյցարական բարձրագույն տեխնիկական դպրոցում, որն ավարտելիս ստացել է քիմիկոս-ինժեների դիպլոմ։ Դոկտորական աշխատանքը կատարել է Լեոպոլդ Ռուժիչկայի ղեկավարությամբ, նրա գործընկերներն են եղել այնպիսի հայտնի քիմիկոսներ, ինչպիսիք են Տադեուշ Ռեյխշտեյնը, Գեորգ Ռոզենկրանցը և Լեո Շտերնբախը։ Նրա աշխատանքը, որը վերնագրված էր «Versuche zur Synthese Ephedrin-ähnlicher Körper» («Էֆեդրինանման միացությունների սինթեզման գիտափորձ»), պաշտպանվել է 1931 թվականին ։ 1935 թվականին Գոլդբերգn անցել է հաբիլիտացիայի գործընթացը։ Շվեյցարիայի քիմիական միությունը 1940 թվականին նրան շնորհել է Վերների մրցանակ և մեդալ ։
1942 թվականին Մոսես Գոլդբերգը մեկնել է ԱՄՆ և աշխատանքի տեղավորվել Նյու Ջերսիում՝ «Hoffmann-La Roche» ընկերության գլխավոր բաժանմունքում։ Լեո Շտերնբախի հետ համատեղ նա 1949 թվականին արտոնագրում է բիոտինի սինթեզման գործընթացը ։ Ընկերությունում աշխատելու տարիներին Մոսես Գոլդբերգը ստացել է մի քանի արտոնագրեր, զբաղվել է հակաբիոտիկներով ու այլ դեղամիջոցներով։
Մոսես Գոլդբերգը մահացել է 1964 թվականի փետրվարի 17-ին 58 տարեկան հասակում ։
Ընտանիք
Մոսես Վուլֆ Գոլդբերգի ծնողները՝ Մեյեր Իցիկ Գոլդբերգն ու Կայլա Հաննա Գիբերմանը, ծնվել են Լատվիայի Բաուսկա քաղաքում։ Նրանք ամուսնացել են Ռիգայում 1904 թվականին։ Մոսես Գոլդբերգն ուներ կրտսեր եղբայր՝ Լեոն (ծնվել է 1907 թվականին), որը նաև սովորում էր Տարտուի համալսարանում , և քույր՝ Միրիամը (ծնվել է 1909 թվականին) ։ Մոսես Գոլդբերգի հայրը՝ Մեյեր Իցիկ Գոլդբերգը, աքսորվել է Սիբիր ու սպանվել կամ մահացել 1941 թվականի դեկտեմբերին ։ Մայր՝ Կայլա Հաննա Գոլդբերգը, և հարսը (եղբոր կինը)՝ Էռնա Ֆուրման Գոլդբերգը, աքսորվել են Նեդոստուպնի (Սիբիրում՝ Տոմսկի շրջանում) և հավանաբար սպանվել են այնտեղ։ Քույրը՝ Միրիամը, ամուսնու՝ Լեո Քլիոնսկու հետ փախել է Տաշքենդ ։ Լեո Քլիոնսկին պատերազմից հետո վերադարձել է Էստոնիա, իսկ Միրիամի ճակատագիրը հայտնի չէ։ Լեո Գոլդբերգը 1941 թվականին չի աքսորվել. նրա ճակատագիրը նույնպես հայտնի չէ ։
Մոսես Վուլֆ Գոլդբերգը մոտ 1928 թվականին ամուսնացել է շվեյցարացի Ռեգինա Հաուզերի հետ։ 1942 թվականին հունվարին նրանք մեկնել են ԱՄՆ Ռեգինայի մոր՝ Իդա Հաուզերի հետ միասին ։ Նրանք երեխաներ չեն ունեցել։
Ծանոթագրություններ
Կատեգորիա:Էստոնացի քիմիկոսներ Կատեգորիա:Տարտուի համալսարանի շրջանավարտներ
Վալերի Պոլյակով
Վալերի Վլադիմիրովիչ Պոլյակով (Поляков, Валерий Владимирович, ), խորհրդային և ռուս օդաչու-տիեզերագնաց, Խորհրդային Միության և Ռուսաստանի Դաշնության հերոս, ՌԴ ԳԱ կենսաբժշկական խնդիրների ինստիտուտի հրահանգիչ-տիեզերագնաց-հետազոտող։ ԽՍՀՄ-ի 66-րդ և աշխարհի 210-րդ օդաչուն, ամենաերկար ժամկետով տիեզերքում մնացած  տիեզերագնացը․ «Միր» ուղեծրային կայանում անցկացրել է 437 օր, 18 ժամ։ Տիեզերական բժշկության մասնագետ։
Կենսագրություն
1960 թվականին ավարտել է Տուլայի թիվ 4 դպրոցը։ 1965 թվականին բժշկի որակավորում է ստացել Մոսկվայի Ի. Սեչենովի անվան առաջին պետական բժշկական համալսարանում  (արևադարձային հիվանդությունների ոլորտ)։ Հաջորդ տարի ուսումը շարունակել է կլինիկական օրդինատուրայում։ 1970 թվականից Խորհրդային Միության կոմունիստական կուսակցության անդամ է։ 1975 թվականին  ՌԴ ԳԱ կենսաբժշկական խնդիրների ինստիտուտին ավարտելուց հետո ստացել է բժշկական գիտությունների թեկնածուի աստիճան։ 1999 թվականի ստացել է բժշկական գիտությունների դոկտոր պրոֆեսորի գիտական աստիճան ։
Տիեզերագնաց
Երկարատև տիեզերական թռիչքի համար Պոլյակովն արժանացել է Խորհրդային Միության հերոսի կոչման (1989), Լենինի անվան շքանշանի և «Ոսկե Աստղ» մեդալի։ Նա արժանացել է նաև Աֆղանստանի հանրապետության հերոսի կոչման, «Ազատության Արև» շքանշանի (1988), պարգևատրվել է Պատվավոր լեգեոնի շքանշանով (1989, Ֆրանսիա)։
Տիեզերական երկու ուղեծրային թռիչքների ընթացքում տիեզերքում է գտնվել 678 օր 16 ժամ 34 րոպե։ Այս ցուցանիշով Պոլյակովը զիջում է միայն ամբողջ պատմության մեջ հինգ տիեզերագնացների՝ Գենադի Պադալկային (878 օր՝ 5 թռիչքի ընթացքում), Յուրի Մալենչենկոյին՝ (827 օր՝  6 թռիչքի ընթացքում), Սերգեյ Կրիկալյովին՝ (803 օր՝ 6 թռիչքի ընթացքում), Ալեքսանդր Կալերին (769 օր՝  5 թռիչքի ընթացքում)  և Սերգեյ Ավդեևին (747 օր՝  3 թռիչքի ընթացքում), բայց բոլոր այս ռեկորդներն ավելի ուշ են սահմանվել, և 4,5 տարվա ընթացքում (մինչև Սերգեյ Ավդեևի ռեկորդը) Պոլյակովն առաջինն էր։ Մեկ թռիչքի տևողության ռեկորդը պահպանվում է արդեն 23 տարի և շատ հավանական է, որ ոչ ոք չկարողանա այն գերազանցել։
Վալերի Պոլյակովը հիշել է, որ տիեզերքում գտնվելու հազվադեպ ազատ րոպեներին գերադասել է գրքեր ընթերցել, ավելի շատ նրան դուր են եկել  Բորիս Մոժաևի «Տղամարդիկ և կանայք»  և Վլադիմիր Դուդինցևի՝ «Սպիտակ հագուստներ» վեպերը ։
Մասնակցել է SFINCSS փորձարկումներին՝ 2000 թվականին, որի ընթացքում իրականացվել է է  միջազգային անձնակազմի կողմից դեպի տիեզերք թռիչքի նմանակում՝ նպատակ ունենալով ստուգել տարբեր ազգություններ մարդկանց փոխկապակցված աշխատանքի արդյունավետությունը[1]։
Պրոֆեսոր Ա․Ա․ Բլագինինը վկայել է, որ Վալերի Պոլյակովն իրեն ասել է, որ պատրաստ է անվերադարձ թռիչք կատարել դեպի Մարս[4]։
Հանդիսանում է 50-ից ավելի գիտական աշխատանքների հեղինակ՝ տիեզերական բժշկության խնդիրների վերաբերյալ, որոնք հրատարակվել են արտասահմանյան հրատարակչությունների կողմից։
Մասնագիտությամբ բժիշկ է, գիտական աստիճանը՝ բժշկական գիտությունների դոկտոր, գիտական կոչումը՝ պրոֆեսոր, զինվորական կոչումը՝բժշկական ծառայության պահեստազորի փոխգնդապետ (տարիքի պատճառով հանվել է հաշվառումից)։
Ամուսնացած է (կինը՝ բժիշկ նյարդաբան է, ներկայումս՝ թոշակառու), ունի աղջիկ և թոռնիկներ։
Յուսուֆ Գեյթվուդ
Յուսուֆ Քիթ Գեյթվուդ (Yusuf Keith Gatewood, ), ամերիկացի դերասան։ Ի ծնե անունը Քիթ Մայլք Գեյթվուդ է։ Առավել հայտնի է իր Դագա դերով՝ Թարգմանչուհին ֆիլմում։ Նաև կատարել է Ֆինն Մայքլսոնի դերը՝ Վինսենթ Գրիֆինի մարմնում՝ Առաջնածինները հեռուստասերիալում։
Կրթություն
Ավարտել է Դարհեմ Ակադեմիան (Հյուսիսային Կարոլինա)։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ
Ժոան Կապդևիլա
Ժոան Կապդևիլա ավելի հայտնի է Կապդևիլա (իսպ․՝ Joan Capdevila i Méndez, ), իսպանացի ֆուտբոլիստ, աջ պաշտպան։ Հանդես է գալիս «Սանտ Կոլոմ» ակումբի կազմում։ Կապդևիլան Եվրոպայի 2008 և Աշխարհի 2010 թվականների առաջնությունների չեմպիոն է։
Ակումբային կարիերա
Կապդևիլան «Էսպանյոլ» ֆուտբոլային ակումբի սան է։ Թիմի կազմում իր դեբյուտը նշել է «Ատլետիկ Բիլբաոյի» դեմ խաղում՝ որն ավարտվել է 2։2 հաշվով։ Հաջորդ մրցաշրջանում նա տեղափոխվել է «Ատլետիկո Մադրիդ»։
2000 թվականին Ժոանը պայմանագիր է կնքել «Դեպորտիվոյի» հետ։ Թիմի կազմում 2006 թվականի սեպտեմբերի 16-ին դարձել է դուբլի հեղինակ «Վիլյառեալի» դեմ խաղում, որն ավարտվել է 2։0 հաշվով ։
2007 թվականին Կապդևիլան տեղափոխվել է «Վիլյառեալ», որի կազմում մասնակցել է մրցաշրջանում տեղի ունեցած բոլոր խաղերին։
Միջազգային կարիերա
Իսպանիայի ազգային հավաքականի կազմում Կապդևիլան իր դեբյուտը նշել է 2002 թվականի հոկտեմբերի 26-ին՝ Պարագվայի հավաքականի դեմ խաղում։ Հանդիպումն ավարտվել է 0։0 հաշվով։
Իսպանիայի հավաքականի կազմում իր առաջին գոլը Ժոանը խփել է 2007 թվականի սեպտեմբերի 17-ին՝ Շվեդիայի դեմ կայացած խաղում։ Այդ խաղում իսպանացիրները հաղթել են 3։0 հաշվով։
2008 թվականի փետրվարի 6-ին դարձել է Իսպանիա-Ֆրանսիա խաղի հաղթական գոլի հեղինակը։ Եվրո 2008-ի շրջանակներում մասնակցել է Իսպանիայի հավաքականի բոլոր խաղերին, բացառւթյամբ մեկի։ Շվեդների դեմ խաղում Կապևիլան դարձել է հաղթական գոլի հեղինակ՝ Դավիթ Վիլյայի փոխանցումից հետո։
2010 թվականին Կապդևիլան մասնակցելով Աշխարհի առաջնությանը դարձել է Աշխարհի առաջնության չեմպիոն։
Արտաքին հղումներ
Կատեգորիա:1978 ծնունդներ Կատեգորիա:Փետրվարի 3 ծնունդներ Կատեգորիա:Էսպանյոլի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Լա Լիգայի ֆուտբոլիստներ
Տիրանայի բուրգ
'''Տիրանայի բուրգ. միջազգային մշակութային կենտրոն''' (ալբաներեն՝ Piramida), կառույց, նախկին թանգարան Ալբանիայի մայրաքաղաք Տիրանայում, որը բացվել է 1988 թվականի հոկտեմբերի 4-ին։ Նախկինում եղել է «Էնվեր Խոջայի թանգարան»։ Բուրգաձև այս կառույցը նախագծել են Էնվեր Խոջայի դուստրն ու փեսան։ Մինչև 1991 թվականը կառույցը ծառայել է որպես Էնվեր Խոջայի թանգարան, այնուհետև դարձել է համաժողովների կենտրոն և ցուցասրահ։ Որոշ աղբյուրներ անդրադարձել են կառույցին որպես «Էնվեր Խոջայի դամբարան», սակայն պաշտոնական նման անվանում չի եղել ։
Թանգարանի նախագծի վրա աշխատել են ճարտարապետներ Պիռո Վասոն, Կլեմենտ Կոլանեսին, Պրանվերա Խոջան, Վլադիմիր Բրեգուն ։
1999 թվականին Կոսովոյի պատերազմի ժամանակ թանգարանը ծառայել է որպես ՆԱՏՕ-ի և մարդասիրական այլ կազմակերպությունների բազա ։
Ալբանիայի խորհրդարանի նոր շենքի կառուցման համար նախատեսել են քանդել 17,000 կմ 2 տարածքը , սակայն օտարերկրացի առաջատար ճարտարապետները չեն սատարել այդ նախագծին։ Պատմաբան Ադրիան Կլոսին կառույցը պահպանելու համար նախաձեռնել է ստորագրահավաք։ Նախքան Ալբանիայի խորհրդարանի նստավայր դարձնելը, նախատեսվել է շենքը դարձնել օպերային թատրոն։ Սակայն շինարարական աշխատանքները կանգնեցվել են, շենքի արտաքին տեսքի մարմարե սալիկները հանվել են ։
Արտաքին հղումներ
Կատեգորիա:Ալբանիայի շենքեր և կառույցներ Կատեգորիա:Ալբանիայի թանգարաններ Կատեգորիա:Ալբանիայի հուշարձաններ Կատեգորիա:1988 կառույցներ
Ռոջեր Սեյվորի
Ռոջեր Սեյվորի (Roger Savory, ), կանադացի արևելագետ, իրանագետ։ Տորոնտոյի համալսրաանի պատվավոր պրոֆեսոր։
Սովորել է Լոնդոնի Մինորսկոգո դպրոցի Արևելագիտության և Աֆրիկայի հետազոտման բաժնում։ հենց այնտեղ էլ առաջին անգամ հրատարակել է Սեֆյան Պարսկաստանի մասին իր աշխատությունները ։ 1971 թվականին Կանադայում հրավիրել է իր առաջին «Iranian Civilization and Culture» կոնֆերանսը Իրանի վերաբերյալ։ «Introduction to Islamic Civilisation» և «Iran Under the Safavids» գրքերի հեղինակն է։
Կենսագրություն
Առաջին անագամ իրանական հետազոտություններին ծանոթացել է 1943 և 1947 թվականներին ։ Նա սկսեց իր ֆորմալ կրթությունը Օքսֆորդում ՝ պրոֆեսորներ Համիլտոն Գիբբայի, Ջոզեֆ Հանթի և Ռիչարդ Վալցերի ղեկավարությամբ։ 1950 թվականին սկսել է պարսկերեն դասախոսություններ կարդալ համալսարաններում։ Այնուհետև նա ընդունվել է Տորոնտոյի համալսարանի ֆակուլտետ և կարևոր դեր է խաղացել Տորոնտոյի համալսարանի ստեղծման գործում ՝ որպես Հյուսիսային Ամերիկայում մերձավորարևելյան և իրանական հետազոտությունների ղեկավարներից մեկը ։
Արտաքին հղումներ
Կատեգորիա:Հունվարի 27 ծնունդներ Կատեգորիա:1925 ծնունդներ Կատեգորիա:Անձինք այբբենական կարգով Կատեգորիա:Գիտնականներ այբբենական կարգով
Օշինյանների իշխանություն
Օշինյանների իշխանություն, ֆեոդալական իշխանություն Կիլիկիայի հայկական թագավորությունում, 14-րդ դարում։ Օշինյանների այս իշխանաթյունը գրավում էր մի մեծ շրջան (Տարսոնից հյուսիս-արևմուտք)՝ կենտրոն ունենալով Լամբրոն ամուր բերդը և հաճախ անվանված է Լամբրոնի Օշինյանների իշխանություն։ Օշինյանների իշխանությունը հայտնի էր իր կենտրոնախույս ձգտումներով։ Օշինյաններն այստեղ երկար ժամանակ օտար պետությունների հովանավորությամբ պահպանում էին իրենց ինքնուրույնությունը և դարձել էին լուրջ հակառակորդներ՝ Կիլիկիան մի ամբողջական պետության մեջ միավորելու գործում։ Լևոն Բ-ն (1198-1219) զենքի ուժով ճնշեց Օշինյաններին և նրանց Լամբրոն բերդն իր շրջակայքով դարձրեց արքունական սեփականության՝ վերջ տալով Օշինյանների իշխանությանը ։
Ծանոթագրություններ
Կատեգորիա:Կիլիկիա
Մարսեյետ
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 16 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 410 աշխատունակ (15-64 տարեկան) բնակիչ, որոնցից ակտիվ էին 291-ը, իսկ ոչ ակտիվները` 119։ Ակտիվության ցուցանիշը կազմում է 71,0 %։ 291 աշխատունակ մարդկանցից աշխատել է 246 անձ (130 տղամարդ և 116 կին)։ Գործազուրկ են եղել 45 անձ (23 տղամարդ և 22 կին)։ 119 անաշխատունակներից 21-ը եղել են աշակերտներ կամ ուսանողներ, 64-ը` թոշակառուներ, իսկ 34-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լեոնիդ Ագակով
Լեոնիդ Յակովլևիչ Ագակով, չուվաշ գրող, դրամատուրգ։ Չուվաշիայի ժողովրդական գրող։ Հանդիսանում է մոտավորապես 50 գրքի հեղինակ։
Կենսագրություն
Աշխատել է հանրապետական թերթերի և ամսագրերի խմբակցություններում։ Աշխատել է նաև գրքերի հրատարակչությունում։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից է ։ Աշխատել է որպես նախարար։ Հետո աշխատել է Չուվաշիայի գրողների միությունում։
Արժանացել է «Կարմիր Աստղ» շքանշանի։
Արտաքին հղումներ
Կատեգորիա:Ռուս գրողներ Կատեգորիա:Խորհրդային գրողներ Կատեգորիա:Հայրենական մեծ պատերազմի մասնակիցներ Կատեգորիա:Սետկասի գյուղում ծնվածներ Կատեգորիա:ԽՄԿԿ անդամներ Կատեգորիա:Խորհրդային դրամատուրգներ Կատեգորիա:«Մարտական ծառայությունների համար» մեդալով պարգևատրվածներ
Յուլեմիստե
Յուլեմիստե (Ülemiste järv), լիճ Տալլինի արվարձանում։ XIV դարից լիճը քաղաքի համար ծառայում է որպես խմելու ջրի աղբյուր։ 2005 թվականի տվյալներով՝ ջրի միջին օգտագործումը օրական կազմում է 60 829 մ³: Յուլեմիստե լիճը սնվում է հիմնականում Կուրնա և Պիրիտա գետերի ջրերով։
Ֆրաուենկիրխե (Մյունխեն)
Ֆրաուենկիրխե (Frauenkirche), պաշտոնական անվանումը` Սուրբ Մարիամ Աստվածածնի տաճար (Der Dom zu Unserer Lieben Frau), Մյունխենի ամենաբարձր տաճարն ու շինությունը։ Դարձել է քաղաքի խորհրդանիշը։ Ֆրաուենկիրխեն Մյունխենի և Ֆրայզինգի արքեպիսկոպոսության մայր տաճարն է ։
Յուլեմիստե
Յուլեմիստե լճի մոտ են տեղակայված Տալլինի օդանավակայանն (լճի արևելյան կողմում) ու Ülemiste առևտրի կենտրոնը։ 2010 թվականի մարտի 18-ին DHL ընկերության Antonov An-26 ինքնաթիռը վթարային վայրէջք է կատարել լճի սառույցի վրա, և 1,5 տոննա վառելանյութ թափվել է լճի մեջ։ Սակայն ինքնաթիռի 6 հոգանոց անձնակազմը ժամանակին տարհանվել է, և ոչ ոք չի տուժել  ։
Կենդանական աշխարհ
Յուլեմիստե լճում բնակվում են տարբեր տեսակի ձկներ, այդ թվում՝ օձաձկներ, որ այդտեղ են բերվել 1986 թվականին։ Գիշատիչ ձկները կազմում են լճում բնակվող ձկների 5%-ը։
Ֆրաուենկիրխե (Մյունխեն)
Շինության երկարությունը 109 մ է, լայնությունը` 40 մ, ծավալը` 200.000 մ³ :
Յուլեմիստե
Լեգենդներ
Ըոստ էստոնական լեգենդների՝ Յուլեմիստե լիճն առաջացել է Լինդայի արցունքներից, որը, նստելով մեծ գլաքարի վրա, ողբացել է իր ամուսնու՝ դյուցազուն Կալևի մահը։
Ֆրաուենկիրխե (Մյունխեն)
Պատմություն
Գոթիկայի ոճով շինության կառուցումը սկսվել է 1469 թվականին ևավարտվել 1526 թվականին ։
Տաճարը տեղավորում էր 20.000 մարդ այն դեպքում, երբ տաճարի կառուցման պահին Մյունխենի բնակչությունը 13.000 մարդ էր։ Ներկայումս տաճարում տեղադրված նստարաններին կարող է նստել մոտ 4.000 մարդ։
Յուլեմիստե
Լեգենդներ
Լայն տարածում ունի նաև Յուլեմիստեի ծերունու մասին (Ülemiste vanake) լեգենդը։ Իրեն հանդիպած բոլոր մարդկանց նա հարցնում է. «Տալլինի կառուցումն ավարտվե՞ց»։ Եթե ինչ-որ մեկը պատասխանի, թե ավարտվել է, ապա, լեգենդի համաձայն, Յուլեմիստե լիճը կբարձրանա՝ ծածկելով քաղաքը։ Այդ պատճառով էլ Տալլինի շինարարական աշխատանքները երբեք չպիտի դադարեցվեն։
Արտաքին հղումներ
Կատեգորիա:Էստոնիայի լճեր Կատեգորիա:Եվրոպայի լճեր
Ֆրաուենկիրխե (Մյունխեն)
Պատմություն
Սակայն ներսից տաճարը չի թողնում հսկայական շենքի տպավորություն, քանի որ տանիքը պահող 22 սյուներն ավելի փոքր շինության պատրանք են ստեղծում։
Տաճարի բարձրությունը 100 մ է։ 2004 թվականին անցկացրած հանրաքվեի համաձայն` Մյունխենում ժամանակավորապես արգելվել է կառուցել շինություններ, որոնք կգերազանցեն Ֆրաունկիրխեի բարձրությունը, այսինքն` 100 մ-ը։
Տաճարի հետ կապված են բազմաթիվ լեգենդներ։ Դրանցից մեկի համաձայն` տաճարի ճարտարապետը գործարք է կնքել սատանայի հետ, որպեսզի նա չխանգարի տաճարի շինարարությանը։ Ճարտարապետը սատանային խոստացել էր տաճարում պատուհաններ չկառուցել։ Իսկապես, մի դիտանկյունից նայելիս սյուներն այնպես են թաքցնում լուսամուտների բացվածքները, որ լուսամուտներն ընդհանրապես չեն երևում։ Լեգենդի համաձայն` տաճարում առկա է «սատանայի հետքը»` տղամարդու կոշիկի դաջվածքը սալիկներից մեկին։
Տաճարը գտնվում է քաղաքի գլխավոր հրապարակից` Մարիենպլացից ոչ հեռու։
Արտաքին հղումներ
Կատեգորիա:Տաճարներ այբբենական կարգով Կատեգորիա:Մյունխենի տեսարժան վայրեր Կատեգորիա:Մյունխենի շենքեր և կառույցներ
Սկանդերբեգի հուշարձան (Տիրանա)
«Սկանդերբեգի հուշարձան» (Monumenti i Skënderbeut në Tiranë), Գեորգ Սկանդերբեգի հուշարձանը Ալբանիայի մայրաքաղաք Տիրանայի Սկանդերբեգի հրապարակում։
Պատմություն
11 մետր բարձրությամբ հուշարձանի բացումը տեղի է ունեցել 1968 թվականին՝ Սկանդերբեգի մահվան 500-ամյա տարելիցին ։
Հեղինակներ
Հուշարձանի հեղինակն է ալբանացի քանդակագործ Օդիսե Պասկալին ։ Հուշարձանը բրոնզից է, պատվանդանը՝ քարից։
Արտաքին հղումներ
Կատեգորիա:Ալբանիայի հուշարձաններ Կատեգորիա:Ալբանիայի մշակույթ
Միրանդոլա
Միրանդոլա (Mirandola), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2015 թվականի տվյալների կազմում է 23911 մարդ։ Բնակչության միջին խտությունը՝ 174,42 մարդ/կմ²։ Զբաղեցնում է 137,09 կմ² տարածք։ Փոստային ինդեքս՝ 41037։ Հեռախոսային կոդը՝ 0535։
Սուրբ Պոսիդոնիոսը հարգվում է որպես կոմունայի հովանավոր։ Տոնը նշվում է ամեն տարի մայիսի 16-ին։
Պատմություն
1311 թվականին քաղաքում իշխանություն է ստացել կայսրի կողմնակից Ֆրանչեսկո Պիկոն։ Պիկո ընտանիքին քաղաքը պատկանել է մինչև 1708 թվականը։ 1511 թվականին Միրանդոլան պաշարվել է զորքերի կողմից, որոնց հրամանատարն էր ինքը՝ Հուլիոս II պապը։ 1533 թվականին քաղաքը ստացել է կոմսության, 1596 թվականին՝ իշխանապետության, իսկ 1619 թվականին՝ դքսության կարգավիճակ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Սան Կասիանո
Սան Կասիանո (San Cassiano), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 2177 մարդ, բնակչության խտությունը կազմում է 278 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 73020, հեռախոսային կոդ՝ +39 0836։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ցենզոր
Ցենզոր (լատ՝․ censor, censeo - ցուցակագրել), Հին Հռոմում բարձրագույն պաշտոններից մեկը (մ․ թ․ ա․ մոտ 443 թվականից)։ Հինգ տարին մեկ ցենտուրիական կոմիտիաներում ընտրվել է երկու ցենզոր։ Սկզբում ընտրվել են պատրիկներից, մ․թ․ ա․ 351 թվականից՝ նաև պլեբեյներից։ Իրականացրել են քաղաքացիների և նրանց գույքի հաշվառումը (ցենզ), կազմել ծերակուտականների և հեծյալների ցուցակը, հսկել բարքերը, պետական ֆինանսները։ Լուցիոս Կոռնելիոս Սուլլայի ժամանակ ցենզորները գործնականում զրկվել են իրենց իրավունքներից, իսկ կայսրության ժամանակաշրջանում ցենզորի պաշտոնը վերացվել է։
Կատեգորիա:Հռոմեական կայսրության պաշտոններ
Վիոլետա Բուլց
Վիոլետա Բուլց, սլովենացի քաղաքական գործիչ, գործարար և գիտնական, 2014 թվականի սեպտեմբերից մինչև հոկտեմբեր Սլովենիայի կառավարության անդամ, այդ թվում՝ մի քանի օր եղել է երկրի փոխվարչապետը։ 2014 թվականի հոկտեմբերի 10-ին առաջադրվել է որպես Եվրոպական հանձնաժողովի սլովենացի անդամ։
Կենսագրություն
Լյուբլյանայի համալսարանում ստացել է համակարգչային գիտությունների աստիճան, մագիստրոսի աստիճան՝ Սան Ֆրանցիսկոյի Գոլդեն Գեյտի համալսարանում։ Աշխատել է Միացյալ Նահանգներում DHL System ընկերությունում (1991-1994), 1999 թվականին՝ Telekom Slovenije ընկերությունում։ Հաջորդ տարվա ընթացքում եղել է առևտրային իրավունքով զբաղվող Telemach ընկերության փոխնախագահ։ 2000-2014 թվականներին ղեկավարել է Vibacom խորհրդատվական ընկերությունը ։
Մասնակցել է Միրո Ծերարայի կուսակցության գործունեությանը՝ պատասխանելով իր խմբի ծրագրի համար։ 2014 թվականի սեպտեմբերի 19-ին երդում է տրվել որպես վարչապետ Միրո Ցերարի կառավարության անդամ՝ ստանձնելով նախարարի պաշտոն առանց պորտֆելի, որը կառավարության աշխատակազմում պատասխանատու է զարգացման և համախմբվածության եվրոպական քաղաքականության համար ։ 2014 թվականի հոկտեմբերի 2-ին նշանակվել է փոխվարչապետի պաշտոնում ։
Նույն թվականի հոկտեմբերի 10-ին նա առաջադրվել էր որպես Եվրոպական հանձնաժողովի սլովենացի անդամ ՝ փոխարինելով նախկին վարչապետ Ալյոնա Բրատուշկեին, որը չի ստացել Եվրոպական խորհրդարանի հավանությունը։ Արդյունքում Եվրոպական հանձնաժողովի կառուցվածքում նշանակվել է տրանսպորտի հարցերով հանձնակատար ։
Ծանոթագրություններ
Կատեգորիա:Կանայք քաղաքականությունում Կատեգորիա:Սլովենիայի կին նախարարներ
Լե Մարտի
Լե Մարտի (Les Martys), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 274 մարդ, բնակչության խտությունը` 14.29 մարդ/կմ²։ Բնակավայրը զբաղեցնում է 19.18 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 23 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 166 աշխատունակ (15-64 տարեկան) բնակիչ, որոնցից ակտիվ էին 107-ը, իսկ ոչ ակտիվները` 59։ Ակտիվության ցուցանիշը կազմում է 64,5 %։ 107 աշխատունակ մարդկանցից աշխատել է 85 անձ (45 տղամարդ և 40 կին)։ Գործազուրկ են եղել 22 անձ (13 տղամարդ և 9 կին)։ 59 անաշխատունակներից 14-ը եղել են աշակերտներ կամ ուսանողներ, 25-ը` թոշակառուներ, իսկ 20-ը չեն աշխատել տարբեր պատճառներով ։
Օկազեն
Օկազեն (Aucazein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09025։
Բնակչություն
Համայնքի բնակչությունը 2008 թվականին կազմում էր 63 մարդ։
Արտաքին հղումներ
Կատեգորիա:Ֆրանսիայի համայնքներ
Սաննիկոլա
Սաննիկոլա (Sannicola), քաղաք Իտալիայում։ Գտնվում է Ապուլիա մարզում՝ Լեչե գավառում ։ Բնակչությունը կազմում է 6058 մարդ, բնակչության խտությունը կազմում է 228 մարդ/կմ² ։ Զբաղեցնում է 27 կմ² մակերես։ Փոստային ինդեքս՝ 73017, հեռախոսային կոդ՝ +39 0833։
Բնակավայրի հովանավորն է Սուրբ Մարիամ Աստվածածինը։ Տոնը նշվում է սեպտեմբերի 8-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մաս Կաբարդես
Մաս Կաբարդես (Mas-Cabardès), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 201 մարդ, բնակչության խտությունը` 22.11 մարդ/կմ²։ Բնակավայրը զբաղեցնում է 9.09 կմ² տարածք։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 18 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 38։ Ակտիվության ցուցանիշը կազմում է 67,5 %։ 79 աշխատունակ մարդկանցից աշխատել է 69 անձ (36 տղամարդ և 33 կին)։ Գործազուրկ են եղել 10 անձ (7 տղամարդ և 3 կին)։ 38 անաշխատունակներից 4-ը եղել են աշակերտներ կամ ուսանողներ, 23-ը` թոշակառուներ, իսկ 11-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գետածածան
Գետածածան կամ սովորական ծածան, քաղցրահամ ջրերում ապրող ձկնատեսակ։ Սելեկցիայի մեթոդով ստացվել են մշակութային ձևեր։ Ներառված է 100 ամենավտանգավոր ինվազիվ տեսակների միջազգային ցուցակի մեջ։
Նկարագրություն
Խոշոր ամենակեր ձուկ է՝ հաստ, չափավոր երկար մարմնով, որը ծածկված է խոշոր, հարթ, ամուր նստած թեփուկներով։ Կողերը ոսկեգույն են, մեջքը՝ ավելի մուգ։ Գունավորումը կարող է փոփոխվել՝ կախված բնակվելու տեղից։ Յուրաքանչյուր թեփուկի հիմքում առկա է մուգ բծիկ, թեփուկի ծայրը եզրազարդված է մուգ կետավոր շերտագծով։ Կողային գծում թեփուկները 32-41 հատ են։ Ոչ հաճախակի, սակայն հանդիպում են 20 կիլոգրամից ավել քաշով և 1 մետրից ավել երկարությամբ օրինակներ։ Գլուխը մեծ է, բերանը՝ կիսացածր, շարժական։ Շրթունքները լավ զարգացած են։ Վերին շրթունքի վրա առկա են երկու զույգ լավ զարգացած կարճ բեղիկներ։ Մեջքի լողակը երկար է՝ փոքրիկ բացվածքով, հետևինը՝ կարճ։ Մեջքի և հետևի լողակներում առկա է կտրվածքներ ունեցող մեկական փշոտ ճառագայթ («սղոցիկ»)։ Եվրոպական գետածածանի ընտելացված տեսակների մեջ գոյություն ունեն հայելային կամ թագավորական ծածաններ (Cyprinus rex cyprinorum), որոնք ունեն շատ փոքրաթիվ շարքերով չափազանց մեծ թեփուկներ, մնացած մարմինը տկլոր է և հաստամաշկ ծածաններ (Сyprinus nudus)՝ ամբողջությամբ մերկ մաշկով։ Ամուրյան ծածանի ընտելացված տեսակները վառ գունավորված դեկորատիվ ծածաններն են։
Տարածվածություն
Տեսակի բնական արեալը կազմված է երկու մասից՝
Վարժեցված է Կենտրոնական Ասիայի, Արևմտյան եւ Կենտրոնական Սիբիրի և Կամչատկայի բազմաթիվ ջրավազանների կլիմային։
Ձևերը `բնակելի և կիսանցանելի։ Առաջինը անընդհատ ապրում է մեկ ջրամբարում, երկրորդը` ծովի կամ լճերի աղազրկված մասերում, սակայն ձվադրման համար տեղափոխվում է գետերի մեջ։
Կենսաբանություն
Այն բնակվում է հանգիստ, լճացած կամ դանդաղ հոսող ջրերում՝ ամուր, կավախառն, թեթևակի լցված հատակով։ Սև ծով թափվող ստորին հոսանքների գետերում հանդիպում է աղի ջրերում։ Կերակրվում է բուսական և կենդանական սնունդով հարուստ վայրերում։ Գարնանը և ամռան սկզբին հիմնականում սնվում է շամբիի երիտասարդ շիվերով, կեռոնով, դեղին ջրաշուշանով, շերեփուկախոտով և այլ ջրային բույսերով, հաճույքով ուտում է ձկների և գորտերի վաղ ձվադրած  ձկնկիթը։ Ամռանը սննդակարգը մի փոքր փոխվում է․ ջրային բույսերի տերևները, չնայած նրան, որ մտնում են ճաշացանկի մեջ, երկրորդ պլան են մղվում։ Այժմ կերակրվելու հիմքը կազմում են ջրային միջատները, ճիճուները, փոքրիկ խխունջները, դեղին ջրաշուշանները, խունացող խեցգետինները, մանր տզրուկները և այլն։ Հաճույքով ուտում է նաև կակղամորթներին։ Աշնանը ամբողջությամբ հրաժարվում է բույսերից և անցնում է ջրային փոքր միջատներին և անողնաշարավորներին։ Գրեթե ուտում է առանց ընդմիջման, քանի որ դասվում է առանց ստամոքսի ձկների շարքին։ Երկշաբաթյա տարիք ունեցող փոքրիկները սնվում են մոծակների թրթուրներով, իսկ հետո հատակամերձ օրգանիզմներով, որոնք ապրում են տիղմի մեջ։ Ձմռանը տեղակայվում է խոր փոսերի մեջ, մարմինը ծածկվում է լորձի հաստ շերտով, դանդաղում է շնչառությունը և նա դադարում է սնվել։ Գարնանային վարարումների ժամանակ թողնում է փոսերը և դուրս է գալիս գետափ։ Ձվադրումը տեղի է ունենում քաղցրահամ և աղի ջրերում՝ ափամերձ տարածքի բուսականության մեջ։ Արտադրողները մոտենում են ձվադրատեղին, որտեղ դրանք կուտակվում են բույսերի խիթերի մեջ՝ 1,5-2 մ խորություններում, ձվադրումից 3-4 շաբաթ առաջ ջրի 10 °С տաքացման ժամանակ։ Ձվադրում են կատարում 18-20 °C ջերմաստիճանի ժամանակ։ Ձվադրումը խմբակային է։ Ամեն խումբը, որպես կանոն, կազմված է էգից և նրան ուղեկցող 2-5 արուներից, բայց հաճախ 3-ից ոչ ավել։ Ձվադրումը ընթանում է բուռն կերպով։ Ուղեկցվում է մեծ աղմուկով, հաճախակի ճողփյուններով։ Ձվադրումը հաճախ սկսվում է արևի մայր մտնելուց հետո, կարող է տևել ամբողջ գիշեր մինչև առավոտվա ժամը 9-10-ը։ Բեղմնավորությունը մոտ 1,5 միլիոն ձկնկիթ  է։ Ձկնկիթ դնելը մասերով է՝ ապրիլից մինչև հուլիս։ Բեղմնավորված ձկնկիթը հասունանում է 3-4 օրում։ Ձվադրման վայր են ծառայում առավելապես ամենից ծանծաղուտ, թարմ լցված ափամերձ տարածքները՝ 40-50 սմ խորությամբ, ափամերձ բուսականության թփուտների մեջ։ Գետերի ողողադաշտերում ձվադրատեղը իրենից ներկայացնում է ճիմապատ տարածքներ՝ զարգացած մարգագետնային բուսականությամբ։ Ջրամբարներում ձկնկիթ է դնում և՛ կոշտ բույսերի վրա, և՛ թելավոր ջրիմուռների վրա, քանի որ ճիմապատված ձվադրատեղ ջրամբարներում  չկա։ Կապված ձվադրման տարածքների պակասի հետ, նույն ձվադրավայրերը օգտագործվում են բազում անգամներ։ Սեռական հասունացումը սկսվում է կյանքի 2-5-րդ տարում։ Որձերը հասնում են սեռական հասունացման մոտ 3 տարեկանում՝ մարմնի 29-36 սմ երկարության ժամանակ, էգերը՝ 3-ից 5 տարեկանում ՝մարմնի 34-45 սմ երկարության ժամանակ։ Ապրում է մինչև 30-35 տարեկան, բայց աճը դադարում է 7-8 տարեկանում։ Այսինքն քաշի հիմնական աճը տեղի է ունենում կյանքի առաջին քառորդ մասում։ Ծածանների մոտ վտանգի ազդանշանը շաչյունների շարք է, որը արձակում է պարագլուխը, ով հայտնաբերել է թշնամուն ։
Սիրողական ձկնորսություն
Ձկնորսների մոտ ունի շատ մեծ ճանաչում, ծածանի որսի սիրահարներին անվանում են ծածանագործներ։ Ավելի հաճախ ծածանի որսի համար օգտագործում են ֆիդերային և ծածանային ուռկան, ավելի քիչ՝ կարթային, ինչպես նաև սովորական ցանցեր ։ Ծածանների որսը նկարագրում է Շոլոխովը իր Խաղաղ Դոն վեպում։
Ռուսաստանում բազմացնելու համար տեսակներ
Հաշվի առնելով երկրի բազմաբնույթ կլիմայական պայմանները, ծածանի աճեցման ժամանակ կարևոր է բազմացման համար տեսակի ընտրությունը։ Առավել հարմար են բազմացման համար ծածանի այն տեսակները, որոնք բուծում են ընտրված ձկնաբուծական տարածքում։ Այսպես օրինակ՝ Ռուսաստանի հարավի համար առավել հարմար են կրասնոդարյան և ստավրոպոլյան տեսակները, կենտրոնական և հյուսիսային շրջանների համար՝ պարսկյան, միջին ռուսական չուվաշական տեսակները, Արևելյան և Արևմտյան Սիբիրի համար՝ սարբոյանյան և ալթայան ծածանները։
Արտաքին հղումներ
Կատեգորիա:Ծածաններ Կատեգորիա:Քաղցրահամ ջրերի ձկներ
Օդիսե Պասկալի
Օդիսե Պասկալի (Odhise Paskali}, ), ալբանացի քանդակագործ: Ալբանիայի ժողովրդական արտիստ (Skulptor Popullit)։
Կենսագրություն
Օդիսե Պասկալին ծնվել է 1903 թվականին Հունաստանի Կոզանի քաղաքում։ 1920-ական թվականներին տեղափոխվել է Իտալիա, որտեղ ավարտել է միջնակարգ դպրոցը։ Տարվել է պլաստիկ արվեստով, 1924 թվականին Թուրինի ցուցահանդեսում «Սովածը» քանդակի և «Աղջկա դիմանկարը» գործերի համար արժանացել է մրցանակի։ 1925 թվականին Իտալիայի գեղարվեստի ակադեմիայում ուսանելու խնդրանքով դիմել է Ալբանիայի նախագահ Ահմեդ Զոգուին: Զոգուն ընձեռել է նրան այդ հնարավորությունը, և Պասկալին սովորել է Թուրինում Էդուարդ Ռուբինոյի մոտ։ 1927 թվականին ավարտել է ուսումը։ Ավելի ուշ Թուրինի համալսարանից ստացել է գրականության և փիլիսոփայության գիտական աստիճան։ Թուրինում ուսանելու տարիներին հիմնել է «Ալբանացի ուսանողների միություն» (Studenti shqiptar) և Թուրինի ալբանացի ուսանողների ամսագիրը։ 1930-ական թվականներին եղել է «Արվեստի բարեկամների» միավորման նախաձեռնողներից մեկը։ Կազմակերպությունն զբաղվել է Ալբանիայի քաղաքներում ազգային արվեստի ցուցահանդեսների կազմակերպմամբ։ 1931 թվականի մայիսին նա դարձել է ալբանական արվեստի ցուցադրման կազմակերպիչներից և Տիրանայում գեղարվեստի առաջին դպրոցի հիմնադրողներից :
1934 թվականից ապրել է Տիրանայում։ 1947-1953 թվականներին դասավանդել է Տիրանայի գեղարվեստի դպրոցում։ 1951 թվականին Ալբանիայի մշակույթի գործիչների պատվիրակության հետ այցելել է ԽՍՀմ։ 1960 թվականին եղել է Տիրանայի ազգային պատկերասրահի տնօրենը։
Պարգևներ
Պարգևատրվել է Նայիմ Ֆրաշերի անվան I աստիճանի շքանշանով։
Արտաքին հղումներ
Կատեգորիա:Ալբանացի քանդակագործներ Կատեգորիա:20-րդ դարի քանդակագործներ Կատեգորիա:Անձինք նամականիշերի վրա Կատեգորիա:Ալբանացի արվեստագետներ
Are You with Me
«Are You with Me», ամերիկացի քանթրի երգիչ Իսթոն Կորբինի երգը։ Այն գրվել է Թոմի Լի Ջեյմսի, Թերի Մաքբրիջի և Շեյն Մաքենալիի կողմից։ Երգը թողարկվել է 2012 թվականին և ընդգրկվել է նրա «All Over the Road» անվանումը կրող երկրորդ ալբոմում ։ 2015 թվականին այն նաև ընդգրկվել է նրա «About to Get Real» կոչվող երրորդ ալբոմի երգացանկում ։ Իսթոն Կորբինը երգի համար նկարահանել է տեսահոլովակ, որի պրեմիերան կայացել է 2012 թվականի սեպտեմբերին ։
Արտաքին հղումներ
Կատեգորիա:2014 սինգլներ Կատեգորիա:2012 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Օլո
Օլո (Aulos), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Կաբան կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09028։
Բնակչություն
Համայնքի բնակչությունը 2008 թվականին կազմում էր 54 մարդ։
Տնտեսություն
2007 թվականի տվյալներով 32 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 9-ը անգործունակ (ակտիվության ցուցանիշը 71,9 %, 1999 թվականին եղել է՝ 60,0 %)։ 23 աշխատունակ բնակիչներից 23-ը աշխատում էին (13 տղամարդ և 10 կին), անաշխատանք մարդիկ չկային։ 9 անգործունակ մարդկանցից 1-ը աշակերտներ կամ ուսանողներ են, 3-ը թոշակառու, 5-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մայրամուտից հետո
Մայրամուտից հետո (After the Sunset), արկածային ֆիլմ, նկարահանված ռեժիսոր Բրեթ Ռետների կողմից։
Սյուժե
Մաքս Բերդետը՝ նախկին գող ու խաբեբա, կյանքը վայելում էր Կարիբյան կղզիներից մեկում։ Իր ընկերուհուն՝ Լոլային, նա խաբում է, որ հեռացել է քրեական աշխարհից։ Վերջին կողոպուտի ժամանակ նա գողացել էր մի ադամանդ՝ ՀԴԲ գործակալ Լլոյդի «քթի տակից»։ Ավելի ուշ պարզվում է, որ Լլոյդին այդ պատճառով հեռացրել էին գործակալությունից։
Սակայն կղզում անդորրը երկար չգոյատևեց։ Լլոյդը հայտնվում է կղզում և տեղեկացնում Բերդետին, որ պետք է հետևի նրան, քանի որ կասկածում է նրան հաջորդ գողությանը պլանավորելու մեջ։ Տեղի նավահանգստում խարիսխ է գցել մի զբոսանավ, որտեղ պետք է կայանա ոսկերչական մեծ ցուցահանդես։ Ցուցահանդեսում պետք է ցուցադրվեր նաև թանկարժեք և ամբողջական ադամադ, որը նախկինում պատկանել էր Նապոլեոնին։ Բերդետը չի հաստատում իր մասնակցությունը հանցագործության մեջ և շարունակում է իրագործել արդեն սկսած վտանգավոր խաղը։ Նա Լլոյդի համար ճոխ հյուրանոցի համար է պատվիրում և հեռանում է։ Նրան ուղարկում են օվկիանոս՝ ձկնորսատեղի, որտեղ էլ հանդիպում է իր վաղեմի թշնամուն։ Լլոյդը սկսում է մտածել, թե որն է լինելու Բերդետի հաջորդ քայլը։ Այս հանգամանքով էլ նրա տանը տեղադրում է լսողական սարք։ Տեղի ոստիկանական բաժնի վարիչը՝ Սոֆիան, ձերբակալում է Լլոյդին։ Սակայն նրանց մեջ ձևավորվում են անսպասելի ռոմանտիկ և սիրային փոխհարաբերություններ։ Այդ ժամանակ գործակալ Հենրի Մուրը պլաններ էր մշակում Բերդետի դեմ։ Բերդետը սկսում է նախապատրաստվել գողության համար։ Նա օգտվում էր այն հանգամանքից, որ Լլոյդն հարբած էր և անիմաստ էր հետևում իրեն։ Ապա իր դիվերսիոն գողության պլանը Բերդետը խորամանկորեն օգտագործում է Մուրի և իր մարդկանց դեմ՝ պնդելով, որ նրան հասանելի չէ այդ ամենը և որ իրեն նույնիսկ չի էլ հետաքրքրում այդ գործողությունը։
Սոֆիան և Լոլան դժգոհում էին իրենց տղամարդկանցից, քանզի մտածում էին, որ նրանց ուշադրությունը կենտրոնացած է միայն միմյանց և ադամանդների վրա։ Լլոյդը, Սոֆիան, Լոլան և Մաքսը մեկնում են ստորջրյա ճանապարհորդության, որպեսզի որևէ ուղի գտնեին հաշտեցման համար։ Նավարկությունից հեռու կար մի ավերակ, որը Բերդետը ուսումնասիրում է ջրի տակ անցնելով։ Մի քանի րոպե իդեալական հետազոտություն անցկացնելով Բերդետը իրագործում է հերթական գողությունը, որի ժամանակ գողանում է ադամանդը այնպես, որ Մուրի մարդկանց մեջ կասկած է առաջանում։ Բերդետը տեղանքից հեռանալով աննկատ է մնում և ոչ մի հետք չի թողնում։ Նա նույնիսկ կարողանում է փրկել Լլոյդին, ում բալոնից անսպասելիորեն թթվածինը վերջացել էր։ Այն բանից հետո, թե ինչպես քառյակը կարողացավ հաջող վայրէջք կատարել, Սոֆիան հասցնում է իմանալ կատարված գողության մասին և ակնթարթորեն զննում է Մաքսին, սակայն ոչ մի կասկածելի բան չի գտնում։ Փաստացի ոչ ոք տեղյակ չէր մյուսից։ Բերդետը ակնկալում էր Մուրի հետ հանդիպում, քանզի գիտակցում էր, որ Մուրը հիմա իրեն խաբված է զգում։ Միայն այն ժամանակ, երբ Լլոյդը հայտնվում է մաֆիայի ետևում՝ կարողանում է փրկել Բերդետի կյանքը։ Հիասթափվելով նրանից, որ Մաքսը իրեն կարող է փոխել ադամանդի հետ, Լոլան որոշում է հեռանալ կղզուց։ Մաքսը ակնկալելով Լոլայի ներողամտությունը՝ ներողություն է խնդրում և առաջարկում է ամուսնանալ։ Լոլան մնում է։ Լլոյդը շարունակում է մնալ Բերդետի մոտակայքում։ Ստացվում է, որ հենց նա էլ վերցրել էր Նապոլեոնի ադամանդը։ Նա հարբած ձևանալով լսել էր խոսակցությունը և դրանից ելնելով հետևել էր Մաքսին։ Ըստ այդմ տեսել էր, թե Մաքսը որտեղ էր թաքցրել գանձը։
Ի վերջո Մաքսը մնաց Լոլայի հետ։ Զվարճալին այն էր, որ Մաքսը կատարեց այն նույն խորամանկ քայլը Լլոյդի հանդեպ՝ ինչը որ արել էր կինոնկարի սկզբում։
Արտաքին հղումներ
Կատեգորիա:2004 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Բրեթ Ռետների ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան քրեական կինոկատակերգություններ Կատեգորիա:Նյու Լայն Սինեմայի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան արկածային ֆիլմեր Կատեգորիա:2000-ականների կինոկատակերգություններ Կատեգորիա:2000-ականների արկածային ֆիլմեր
Օպեդետ
Օպեդետ (Oppedette), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Ֆորկալկե կանտոնի կազմի մեջ։
Համայնքի INSEE կոդ՝04142։
Բնակչություն
Համայնքի բնակչությունը 2008 թվականին կազմում էր 63 մարդ։
Արտաքին հղումներ
Կատեգորիա:Ֆրանսիայի համայնքներ
Կարլո Ցեկկի
Կարլո Ցեկկի (Carlo Zecchi, ), իտալացի դաշնակահար և դիրիժոր։
Սովորել է Հռոմի կոնսերվատորիայում Ֆ․ Բայարդիի (դաշնամուր), 1923 թվականից կատարելագործվել Բեռլինում՝ Ֆերուչչո Բուզոնիի և Արթուր Շնաբելի մոտ։ Որպես դաշնակահար հանդես է եկել 1920 թվականից, ճանաչման արժանացել վիրտուոզ, ազատ և նրբագեղ նվագի շնորհիվ։ Հյուրախաղերով եղել է տարբեր երկրներում։ 1941 թվականից հանդես է եկել հիմնականում որպես դիրիժոր։
Ցեկկին դաշնամուրային պիեսների, խմբերգային երկերի, ռոմանսների, երգերի հեղինակ է։
Ծանոթագրություններ
Կատեգորիա:Հուլիսի 8 ծնունդներ Կատեգորիա:1903 ծնունդներ Կատեգորիա:Իտալացի դիրիժորներ Կատեգորիա:Իտալացի դաշնակահարներ
Կաստրինյանո դե Գրեչի
Կաստրինյանո դե Գրեչի  (Castrignano de' Greci), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 4107 մարդ, բնակչության խտությունը կազմում է 456 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 73020, հեռախոսային կոդ՝ 0836։
Սուրբ Անտոնիոն համարվում է բնակավայրի հովանավոր։
Կաստրինյանո դե Գրեչին բնակված է հիմնականում հունական ծագում ունեցող փոքրամասնությամբ, որը նաև խոսում է հունարեն լեզվի բարբառով։ Կոմունան մտնում է Սալենտինյան Հունաստանի քաղաքների միության մեջ։
Արտաքին հղումներ
Կատեգորիա:Իտալիայի բնակավայրեր
Ստանիսլավսկու փողոց (Դոնի Ռոստով)
Ստանիսլավսկու փողոց (Улица Станиславского), Ռուսաստանի Դոնի Ռոստով քաղաքի հիմնական փողոցներից մեկը։
Տեղակայված է քաղաքի կենտրոնում և նրա հնագույն փողոցներից մեկն է։ Այն սկսվում է Դոնի 5-րդ կորպուսի հրապարակում և ավարտվում Թատերական պողոտայի հետ խաչմերուկում՝ հատելով քաղաքի 23 փողոց։ Ստանիսլավսկու փողոցում անցկացված է տրամվայի գիծ։
Փողոցն անվանվել է ռուս մեծանուն դերասան, ռեժիսոր, թատրոնի ռեֆորմիստ, ռեալիզմի ներկայացուցիչ Կոնստանտին Սերգեևիչ Ստանիսլավսկու (1863-1938) անունով։
Պատմություն
19-րդ դարի սկզբում սա քաղաքի կենտրոնական փողոցն էր։ Սկզբում այն կոչվում էր Պոչտովայա փողոց ։ Սա ամենաաշխույժ երկայնական փողոցներից մեկն էր, որտեղ գտնվում էր առաջին քաղաքային փոստային կայանը։ Ուղևորների և այլ մարդկանց կուտակումները, բազմաթիվ փոստային և ուղևորատար կառքերը, ինչպես նաև ծածկասահնակերը փողոցին յուրահատուկ գունեղություն էին հաղորդում։ Հետագայում փողոցը կոչվել է Ստարոպոչտովայա, իսկ 1938 թվականին անվանվել է ռուս մեծանուն դերասան, ռեժիսոր Կոնստանտին Սերգեևիչ Ստանիսլավսկու (1863-1938) անունով ։
Արտաքին հղումներ
Կատեգորիա:Դոնի Ռոստովի փողոցներ Կատեգորիա:Փողոցներ այբբենական կարգով
Ֆեյրա դա Մատա
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Օլյու լե Բեն
Օլյու լե Բեն (Aulus-les-Bains), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09029։
Բնակչություն
Համայնքի բնակչությունը 2008 թվականին կազմում էր 207 մարդ։
Տնտեսություն
2007 թվականի տվյալներով 118 աշխատունակ տարիքի մարդկանցից (15-64 տարեկան) 89-ը տնտեսապես ակտիվ էին, 29-ը անգործունակ (ակտիվության ցուցանիշը 75,4 %, 1999 թվականին եղել է՝ 71,1 %)։ 89 աշխատունակ բնակիչներից 77-ը աշխատում էին (39 տղամարդ և 38 կին), անաշխատանք էին 12-ը (6 տղամարդ և 6 կին)։ 29 անգործունակ մարդկանցից 8-ը աշակերտներ կամ ուսանողներ են, 10-ը թոշակառու, 11-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մաս դե Կուր
Մաս դե Կուր (Mas-des-Cours), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 19 մարդ, բնակչության խտությունը` 2.52 մարդ/կմ²։ Բնակավայրը զբաղեցնում է 7.55 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 11 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 13 աշխատունակ (15-64 տարեկան) բնակիչ, որոնցից ակտիվ էին 11-ը, իսկ ոչ ակտիվները` 2։ Ակտիվության ցուցանիշը կազմում է 84,6 %։ 11 աշխատունակ մարդկանցից աշխատել է 7 անձ (4 տղամարդ և 3 կին)։ Գործազուրկ են եղել 4 անձ (3 տղամարդ և 1 կին)։ 2 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ֆանտաստիկ քառյակը: Արծաթե ալեսահորդի ներխուժումը
Ֆանտաստիկ քառյակը։ Արծաթե Ալեսահորդի ներխուժումը (Fantastic Four: Rise of the Silver Surfer ), կինոռեժիսոր Թիմ Սթորիի ֆանտաստիկ ֆիլմը սուպերհերոսների մասին` նկարահանված 2007 թվականին։ Ֆիլմը 2005 թվականին նկարահանված «Ֆանտաստիկ քառյակը» ֆիլմի շարունակությունն է։ Գլխավոր դերերում` Ջեսիկա Ալբա, Մայքլ Չիկլիս, Քրիս Էվանս, Յոհան Գրիֆիդ, Ջուլիան Մակմեհոն, Ջոնս Դագ, Քերի Վաշինգտոն։ Ռուսաստանում ֆիլմը ցուցադրվել է 2007 թվականի հունիսի 14-ին։
Սյուժե
Սկզբում հանդիսատեսը տեսնում է թե ինչպես է անհայտ մոլորակը ավերվում և ոչնչանում։ Հետո գործողությունները տեղափոխվում են Երկիր մոլորակ։ Ինչ-որ արծաթե շող անցնում է Ճապոնական ծովի վրայով, որի պատճառով ծովը ծածկվում է սառույցով, Գիզայի բուրգերի վրայով, որոնց ծածկում է ձյունով և Լոս Անջելեսի վրայով, որտեղ անջատվում է էլետրաէներգիան։ Այդ ընթացքում ֆանտաստիկ քառյակը վերադառնում է Նյու Յորք, որտեղ պատրաստվում էին Սյուի և Ռիդի հարսանիքին։ Փեսայի համար կազմակերպված երեկույթի ժամանակ, որի նախաձեռնողը Ջոնին էր, Ռիդին դիմում է գեներալ Հեյգերը` խնդրելով նրան բացահայտել այդ երևույթների իմաստը։ Ռիդը կարծես թե հրաժարվում է, սակայն Սյուից գաղտնի սկսում է ստեղծել մի սարք, որի օգնությամբ կարող է որոշել այդ տարօրինակ օբյեկտի գտնվելու վայրը։ Հարսանիքը խափանվում է Արծաթե Ալեսահորդի հայտնվելու պատճառով։ Ջոնին սկսում է հետապնդել նրան, սակայն Ալեսահորդը բռնում է նրա պարանոցից և տիեզերք տանում։ Դրանից հետո Ջոնին իրեն վատ է զգում և գետնին է ընկնում։ Որորշ ժամանակ անց, երբ Սյուն դիպչում է Ջոնիին, նրանք փոխանակվում են իրենց ունակություններով (Սյուն սկսեց տիրել կրակին, իսկ Ջոնին անտեսանելի դարձավ)։ Հետազոտության արդյունքում պարզվեց, որ դա Ջոնիի պատճառով է տեղի ունեցել, ում բջիջները փոխվել էին Արծաթե Ալեսահորդի հետ հանդիպելուց հետո։